Ørjasæter

Ørjasæter er en gård i Geiranger og et etternavn som knyttes til en norsk familie bestående av lyrikere, forfattere og skribenter. Per januar 2023 var det  personer i Norge med Ørjasæter som etternavn,.

Stamfar i denne slektsrekken, lærer Hans Magnus Ørjasæter, flyttet fra Geiranger til Skjåk, giftet seg med Rønnaug Toresdotter Slette og tok over gården. De ble foreldre til den store lyriker og dramatiker Tore Ørjasæter. Han er siden fulgt av flere forfattere og skribenter som har flyttet videre til Fåberg ved Lillehammer og siden til Bærum.

Slektstre 

 Hans Magnus Ørjasæter (1851–1939), lærer og bonde, gift med Rønnaug Toresdotter Slette (1855–1888)
 Tore Ørjasæter (1886–1968), forfatter, lyriker og dramatiker, gift (1921) med Aaslaug Skaaden (1896–1988) 
 Jo Ørjasæter (1925–2006), journalist og sakprosaforfatter, gift med Tordis Greni Ørjasæter (f. 1927), forfatter og professor, søster til Liv Greni
 Kristin Ørjasæter (f. 1959), litteraturviter og direktør
 Elin Ørjasæter (f. 1962), rådgiver, lektor, forfatter og foredragsholder, gift med Nils Gullak Horvei (f. 1956), forfatter

Referanser 

Etternavn
Norske slekter